ddrg/super_eurlex huggingface dataset:
Komission tiedonanto neuvoston direktiivin 89/336/ETY täytäntöönpanoksi (ETA:n kannalta merkityksellinen teksti)



Virallinen lehti nro C 099 , 07/04/2000 s. 0003 - 0018



Komission tiedonanto neuvoston direktiivin 89/336/ETY täytäntöönpanoksi (2000/C 99/03) (ETA:n kannalta merkityksellinen teksti) (Direktiivin soveltamisalaan kuuluvien yhdenmukaistettujen standardien nimet ja numerot) >TAULUKON PAIKKA> HUOMAUTUS: - Kaikki informaatio koskien standardien saatavuutta voidaan saada joko Euroopan standardointijärjestöiltä tai kansallisilta standardointijärjestöiltä, joiden luettelo on Euroopan parlamentin ja neuvoston direktiivin 98/34/EY(1), sellaisena kuin se on muutettuna direktiivillä 98/48/EY(2), liitteenä. - Viitenumeroiden julkaiseminen Euroopan yhteisöjen virallisessa lehdessä ei tarkoita sitä, että standardit ovat saatavilla kaikilla yhteisön kielillä. - Komissio varmistaa luettelon päivityksen. - Tämä luettelo korvaa aiemmin Euroopan yhteisöjen virallisessa lehdessä julkaistut luettelot. (1) EYVL L 204, 21.7.1998. (2) EYVL L 217, 5.8.1998.
Komission lausunto, annettu 24 päivänä heinäkuuta 2000, Euratomin perustamissopimuksen 37 artiklan mukaisesta radioaktiivisten jätteiden hävittämissuunnitelmasta, joka koskee Saksan liittotasavallan Niedersachsenin osavaltiossa sijaitsevan Braunschweigin tutkimus- ja mittausreaktorin (FMRB) käytöstäpoistoa ja purkamista



Virallinen lehti nro C 223 , 04/08/2000 s. 0002 - 0002



Komission lausunto, annettu 24 päivänä heinäkuuta 2000, Euratomin perustamissopimuksen 37 artiklan mukaisesta radioaktiivisten jätteiden hävittämissuunnitelmasta, joka koskee Saksan liittotasavallan Niedersachsenin osavaltiossa sijaitsevan Braunschweigin tutkimus- ja mittausreaktorin (FMRB) käytöstäpoistoa ja purkamista (2000/C 223/02) (Ainoastaan saksankielinen teksti on todistusvoimainen) Euroopan komissio sai 10. tammikuuta 2000 Saksan liittotasavallan hallitukselta Euratomin perustamissopimuksen 37 artiklan mukaisesti yleisiä tietoja Braunschweigin tutkimus- ja mittausreaktorin (FMRB) käytöstäpoistosta ja purkamisesta aiheutuvan radioaktiivisen jätteen hävittämissuunnitelmasta. Näiden tietojen, Saksan hallituksen sittemmin toimittamien selvennysten ja asiantuntijaryhmän kanssa käytyjen keskustelujen perusteella komissio antaa seuraavan lausunnon: a) Laitoksen etäisyys lähimmän jäsenvaltion, tässä tapauksessa Alankomaiden, rajaan on noin 230 kilometriä. b) Neste- ja kaasumaisten jätteiden päästöt eivät tavanomaisissa toimintaolosuhteissa altista toisen jäsenvaltion väestöä terveyden kannalta merkittävästi. c) Käytöstäpoistosta aiheutuva radioaktiivinen jäte varastoidaan tai sijoitetaan toimiluvan saanneisiin laitoksiin Saksassa. Muuta kuin radioaktiivista kiinteää jätettä sekä jätemateriaalia ja materiaaleja, jotka on vapautettu valvonnasta, voidaan käsitellä tavanomaisena jätteenä, käyttää uudelleen tai kierrättää. Kaikissa tapauksessa noudatetaan vapauttamista koskevia perusnormeja (direktiivi 96/29/Euratom). d) Jos yleisissä tiedoissa tarkastellun tyyppisen ja laajuisen onnettomuuden seurauksena ympäristöön pääsisi radioaktiivisia jätteitä ennalta-arvaamattomasti, muiden jäsenvaltioiden väestön todennäköisesti saamat säteilymäärät eivät olisi terveyden kannalta merkittäviä. Komissio katsoo, että Saksan liittotasavallan Niedersachsenin osavaltiossa sijaitsevan Braunschweigin tutkimus- ja mittausreaktorin (FMRB) käytöstäpoistosta ja purkamisesta aiheutuvan radioaktiivisen jätteen hävittämistä koskevan suunnitelman toteuttaminen tavanomaisen toiminnan yhteydessä tai yleisissä tiedoissa tarkastellun tyyppisessä ja laajuisessa onnettomuustilanteessa ei todennäköisesti aiheuta terveyden kannalta merkittävää veden, maaperän tai ilman radioaktiivista saastumista toisen jäsenvaltion alueella.
Euratomin perustamissopimuksen 37 artiklan mukainen Komission lausunto, annettu 24 päivänä heinäkuuta 2000, Saksan liittotasavallassa Baden-Württembergissä sijaitsevasta Karlsruhen tutkimuskeskuksesta (FzK) peräisin olevan radioaktiivisen jätteen hävittämistä koskevasta suunnitelmasta



Virallinen lehti nro C 223 , 04/08/2000 s. 0003 - 0003



Euratomin perustamissopimuksen 37 artiklan mukainen Komission lausunto, annettu 24 päivänä heinäkuuta 2000, Saksan liittotasavallassa Baden-Württembergissä sijaitsevasta Karlsruhen tutkimuskeskuksesta (FzK) peräisin olevan radioaktiivisen jätteen hävittämistä koskevasta suunnitelmasta (2000/C 223/03) (Ainoastaan saksankielinen teksti on todistusvoimainen) Euroopan komissio sai 11. tammikuuta 2000 Saksan liittotasavallan hallitukselta Euratomin perustamissopimuksen 37 artiklan mukaisesti yleisiä tietoja Karlsruhen tutkimuskeskuksesta (FzK) peräisin olevan radioaktiivisen jätteen hävityssuunnitelmasta. Näiden tietojen, Saksan hallituksen sittemmin toimittamien selvennysten ja asiantuntijaryhmän kanssa käytyjen keskustelujen perusteella komissio antaa seuraavan lausunnon: a) Laitoksen etäisyys lähimmän jäsenvaltion rajaan on 20,5 km (Ranska) ja muihin lähellä oleviin jäsenvaltioihin (Luxemburg/Belgia ja Itävalta) 155 km ja 195 km. Alankomaihin, jonka läpi Rein virtaa, on laitokselta 250 km. b) Neste- ja kaasumaisten jätteiden päästöt eivät tavanomaisissa toimintaolosuhteissa altista toisen jäsenvaltion väestöä terveyden kannalta merkittävästi. c) Käynnissä olevasta toiminnasta ja käytöstäpoistosta alueella aiheutuva kiinteä radioaktiivinen jäte varastoidaan alueelle, kunnes se voidaan sijoittaa toimiluvan saaneeseen laitokseen Saksassa. Muuta kuin radioaktiivista kiinteää jätettä, jätemateriaalia ja materiaaleja, jotka vapauttamisrajojen perusteella on vapautettu valvonnasta, voidaan käsitellä tavanomaisena jätteenä, käyttää uudelleen tai kierrättää. Komissio suosittaa, että nykyisen luvan vapauttamisrajat korvataan perusnormeissa (direktiivi 96/29/Euratom) esitettyjen vaatimusten mukaisesti asetetuilla rajoilla. d) Jos yleisissä tiedoissa tarkastellun tyyppisen ja laajuisen onnettomuuden seurauksena ympäristöön pääsisi radioaktiivisia jätteitä ennalta-arvaamattomasti, muiden jäsenvaltioiden väestön mahdollisesti saamat säteilymäärät eivät olisi terveyden kannalta merkittäviä. Komissio katsoo, että Saksan liittotasavallassa Baden-Württembergissä sijaitsevasta Karlsruhen tutkimuskeskuksesta (FzK) peräisin olevan radioaktiivisen jätteen hävittämistä koskevan suunnitelman toteuttaminen tavanomaisen toiminnan yhteydessä tai yleisissä tiedoissa tarkastellun tyyppisessä ja laajuisessa onnettomuustilanteessa ei todennäköisesti aiheuta terveyden kannalta merkittävää veden, maaperän tai ilman radioaktiivista saastumista toisen jäsenvaltion alueella.
Euroopan unionista tehdyn sopimuksen 34 artiklan mukaisesti neuvoston tekemän, keskinäistä oikeusapua rikosasioissa Euroopan unionin jäsenvaltioiden välillä koskevan yleissopimuksen 30 artiklan 2 kohdan mukainen Euroopan unionin pääsihteerin ilmoitus



Virallinen lehti nro C 197 , 12/07/2000 s. 0024 - 0024



Euroopan unionista tehdyn sopimuksen 34 artiklan mukaisesti neuvoston tekemän, keskinäistä oikeusapua rikosasioissa Euroopan unionin jäsenvaltioiden välillä koskevan yleissopimuksen 30 artiklan 2 kohdan mukainen Euroopan unionin pääsihteerin ilmoitus (2000/C 197/02) Luxemburgin suurherttuakunta antoi 29 päivänä toukokuuta 2000, kun Euroopan unionista tehdyn sopimuksen 34 artiklan mukaisesti neuvoston tekemä yleissopimus keskinäisestä oikeusavusta rikosasioissa allekirjoitettiin, seuraavan julistuksen yleissopimuksen 23 artiklan 7 kohdasta: "Euroopan unionista tehdyn sopimuksen 34 artiklan mukaisesti neuvoston tekemän ja Brysselissä 29 päivänä toukokuuta 2000 allekirjoitetun keskinäistä oikeusapua rikosasioissa Euroopan unionin jäsenvaltioiden välillä koskevan yleissopimuksen, jäljempänä 'yleissopimus', 23 artiklan mukaisesti Luxemburgin suurherttuakunnan hallitus ilmoittaa, että toimittaessaan tämän yleissopimuksen nojalla henkilötietoja toiselle jäsenvaltiolle, se voi, jollei yleissopimuksen 23 artiklan 1 kohdan c alakohdasta muuta johdu, tapauksesta riippuen vaatia, että ellei asianomainen jäsenvaltio ole saanut sen henkilön suostumusta, jota tiedot koskevat, henkilötietoja voidaan käyttää 23 artiklan 1 kohdan a ja b alakohdassa mainittuihin tarkoituksiin vain Luxemburgin suurherttuakunnan etukäteen antamalla luvalla sellaisten tapausten yhteydessä, joissa Luxemburg olisi tämän yleissopimuksen määräysten tai 1 artiklassa tarkoitettujen oikeudellisten välineiden nojalla voinut kieltäytyä toimittamasta henkilötietoja tai rajoittaa niiden toimittamista tai käyttämistä. Jos Luxemburgin suurherttuakunta yksittäisessä tapauksessa kieltäytyy antamasta lupaa jäsenvaltion 1 kohdan määräysten nojalla esittämään pyyntöön, sen on perusteltava päätöksensä kirjallisesti."
Euratomin perustamissopimuksen 37 artiklan mukainen - Komission lausunto, annettu 22 päivänä kesäkuuta 2000, Alankomaissa sijaitsevan Dodewaardin ydinvoimalan käytöstäpoistoa ja purkamisen valmisteluaikaa koskevasta suunnitelmasta



Virallinen lehti nro C 186 , 05/07/2000 s. 0005 - 0005



Euratomin perustamissopimuksen 37 artiklan mukainen Komission lausunto, annettu 22 päivänä kesäkuuta 2000, Alankomaissa sijaitsevan Dodewaardin ydinvoimalan käytöstäpoistoa ja purkamisen valmisteluaikaa koskevasta suunnitelmasta (2000/C 186/03) (Ainoastaan hollanninkielinen teksti on todistusvoimainen) Euroopan komissio sai 8. marraskuuta 1999 Alankomaiden pysyvältä edustustolta Euratomin perustamissopimuksen 37 artiklan mukaisesti yleisiä tietoja Dodewaardin ydinvoimalan käytöstäpoistoa koskevasta suunnitelmasta. Näiden tietojen, Alankomaiden pysyvän edustuston sittemmin toimittamien selvennysten ja asiantuntijaryhmän kanssa käytyjen keskustelujen perusteella komissio antaa seuraavan lausunnon: a) Laitoksen etäisyys lähimmän jäsenvaltion rajaan on 25 km (Saksa). b) Neste- ja kaasumaisten jätteiden päästöt eivät tavanomaisissa toimintaolosuhteissa altista toisen jäsenvaltion väestöä terveyden kannalta merkittävästi. c) Käytöstäpoistosta aiheutuva kiinteä radioaktiivinen jäte varastoidaan tai sijoitetaan toimiluvan saaneeseen laitokseen (COVRA) Alankomaissa. Muuta kuin radioaktiivista kiinteää jätettä sekä jätemateriaalia ja materiaaleja, jotka vapauttamisrajojen perusteella on vapautettu valvonnasta, voidaan käsitellä tavanomaisena jätteenä, käyttää uudelleen tai kierrättää. Kaikissa tapauksissa noudatetaan perusnormeja (direktiivi 96/29/Euratom). d) Jos yleisissä tiedoissa tarkastellun tyyppisen ja laajuisen onnettomuuden seurauksena ympäristöön pääsisi radioaktiivisia jätteitä ennalta-arvaamattomasti, muiden jäsenvaltioiden väestön mahdollisesti saamat säteilymäärät eivät olisi terveyden kannalta merkittäviä. e) Yleisissä tiedoissa ei kerrota laitoksen läheisyydessä kasvatettujen elintarvikkeiden mahdollisesta radioaktiivisesta saastumisesta. Komissio suosittaa, että asian kannalta merkitykselliset elintarvikkeet otetaan mukaan ympäristönseurantaohjelmaan. Komissio katsoo, että Alankomaissa sijaitsevan Dodewaardin ydinvoimalan käytöstäpoistoa ja purkamisen valmisteluaikaa koskevan suunnitelman toteuttaminen tavanomaisen toiminnan yhteydessä tai yleisissä tiedoissa tarkastellun tyyppisessä ja laajuisessa onnettomuustilanteessa ei todennäköisesti aiheuta terveyden kannalta merkittävää veden, maaperän tai ilman radioaktiivista saastumista toisen jäsenvaltion alueella.
Neuvoston asetuksen (ETY) N:o 2408/92 4 artiklan 1 kohdan a alakohdan mukainen komission tiedonanto

Yhdistyneen kuningaskunnan tekemä muutos julkisen palvelun velvoitteisiin Shetland Mainlandin saaren (Tingwall/Sumburgh) ja Foulan, Fair Islen, Out Skerriesin ja Papa Stourin saarten välisessä säännöllisessä lentoliikenteessä

(2000/C 356/03)

(ETA:n kannalta merkityksellinen teksti)

1. Yhdistynyt kuningaskunta on päättänyt muuttaa säännöllistä lentoliikennettä Shetland Mainlandin saaren (Tingwall/Sumburgh) ja Foulan, Fair Islen, Out Skerriesin ja Papa Stourin saarten välisillä reiteillä koskevia julkisen palvelun velvoitteita, jotka on julkaistu yhteisön lentoliikenteen harjoittajien pääsystä yhteisön sisäisen lentoliikenteen reiteille 23. heinäkuuta 1992 annetun neuvoston asetuksen (ETY) N:o 2408/92 4 artiklan 1 kohdan a alakohdan mukaisesti 30. joulukuuta 1997 Euroopan yhteisöjen virallisessa lehdessä C 394.

2. Muutetut julkisen palvelun velvoitteet ovat seuraavat:

- Vähimmäisvuorovälit

- Kaksi meno- ja paluulentoa päivässä maanantaisin, keskiviikkoisin ja perjantaisin sekä yksi meno- ja paluulento tiistaisin Tingwallista Foulaan (kesäaikataulu); kaksi meno- ja paluulentoa perjantaisin sekä yksi meno- ja paluulento päivässä maanantaisin, tiistaisin, keskiviikkoisin ja lauantaisin Tingwallista Foulaan (talviaikataulu).

- Kaksi meno- ja paluulentoa päivässä maanantaisin, keskiviikkoisin ja perjantaisin Tingwallista Fair Isleen sekä kaksi meno- ja paluulentoa lauantaisin Sumburghista Fair Isleen (kesäaikataulu); kaksi meno- ja paluulentoa päivässä maanantaisin, keskiviikkoisin ja perjantaisin Tingwallista Fair Isleen (talviaikataulu).

- Kaksi meno- ja paluulentoa torstaisin sekä yksi meno- ja paluulento päivässä maanantaisin, keskiviikkoisin ja perjantaisin Tingwallista Out Skerriesiin.

- Kaksi meno- ja paluulentoa tiistaisin Tingwallista Papa Stouriin.

- Kapasiteetti

- Kutakin reittiä on liikennöitävä koneella, jossa on vähintään 8 matkustajapaikkaa. Painosta riippuen matkustajapaikkojen määrää voidaan kuitenkin rajoittaa Out Skerriesin reitillä.

- Hinnat

Aikuisen menolipun hinta saa olla Foulan reitillä enintään 21,30 Englannin puntaa, Fair Islen reitillä enintään 37,20 puntaa, Out Skerriesin reitillä enintään 18,00 puntaa ja Papa Stourin reitillä enintään 16,00 puntaa.

Kunkin reitin enimmäishintaa voidaan korottaa Yhdistyneen kuningaskunnan kuluttajahintaindeksin (kaikki kohdat) tai tämän indeksin seuraajan mukaisesti kerran vuodessa, sen jälkeen kun Shetlandsaarten valtuusto (Shetland Islands Council) on antanut siihen kirjallisen luvan.

Hintoihin ei saa tehdä muita muutoksia ilman Shetlandsaarten valtuuston (Shetland Islands Council) etukäteen antamaa kirjallista luppa.

Kunkin reitin uudesta enimmäishinnasta on ilmoitettava Yhdistyneen kuningaskunnan siviili-ilmailuviranomaiselle. Uusi enimmäishinta tulee voimaan sen jälkeen, kun Euroopan komissio on julkaissut sen Euroopan yhteisöjen virallisessa lehdessä.
Tietosuojaa koskevat väliaikaiset määräykset Euroopan parlamentin ja neuvoston 95/46/EY täytäntöönpanemiseksi Euroopan rasismin ja muukalaisvihan seurantakeskuksen osalta



Virallinen lehti nro C 323 , 14/11/2000 s. 0006 - 0006



Tietosuojaa koskevat väliaikaiset määräykset Euroopan parlamentin ja neuvoston 95/46/EY täytäntöönpanemiseksi Euroopan rasismin ja muukalaisvihan seurantakeskuksen osalta (2000/C 323/07) JOHTAJA ottaa huomioon 24 päivänä lokakuuta 1995 annetun direktiivin 95/46/EY yksilöiden suojelusta henkilötietojen käsittelyssä ja näiden tietojen vapaasta liikkuvuudesta, ottaa huomioon neuvoston 2 päivänä kesäkuuta 1997 Euroopan rasismin ja muukalaisvihan seurantakeskuksen perustamisesta antaman asetuksen (EY) N:o 1035/97 5 artiklan, ottaa huomioon Euroopan yhteisöjen virallisessa lehdessä C376, 28. joulukuuta 1999 julkaistun Euroopan komission ehdotuksen KOM(1999) 337 lopull. Euroopan parlamentin ja neuvoston asetukseksi yksilöiden suojelusta yhteisön toimielinten ja elinten henkilötietojen käsittelyssä ja näiden tietojen vapaasta liikkuvuudesta, kiinnittää asianmukaista huomiota tavoitteeseen, jonka mukaan on syytä toteuttaa kaikille yhteisön elimille yhteistä tietosuojapolitiikkaa, katsoo olevan kuitenkin tärkää, että Euroopan rasismin ja muukalaisvihan seurantakeskus voi kerätä ja käsitellä tietoa myös ennen kuin ehdotettu asetus KOM(1999) 337 lopull. tulee voimaan, ON ANTANUT NÄMÄ VÄLIAIKAISET MÄÄRÄYKSET: 1. Euroopan rasismin ja muukalaisvihan seurantakeskus ottaa Euroopan komission ehdotuksen KOM(1999) 337 lopull. Euroopan parlamentin ja neuvoston asetukseksi yksilöiden suojelusta yhteisön toimielinten ja elinten henkilötietojen käsittelyssä ja näiden tietojen vapaasta liikkuvuudesta, sellaisena kuin se on julkaistu Euroopan yhteisöjen virallisessa lehdessä C 376, 28. joulukuuta 1999, seurantakeskuksen väliaikaisiksi määräyksiksi tietosuojasta asetuksen (EY) N:o 1035/97 5 artiklan mukaisesti. 2. Euroopan rasismin ja muukalaisvihan seurantakeskuksen tietosuojaa käsittelevä virkamies nimitetään valvontaviranomaiseksi direktiivin 95/46/EY 28 artiklan mukaisesti. Euroopan rasismin ja muukalaisvihan seurantakeskuksen tietosuojasta vastaavalla virkamiehellä on kaikki direktiivin 95/46/EY 28 artiklassa säädetyt valtuudet. 3. Euroopan rasimin ja muukalaisvihan seurantakeskuksen tietosuojasta vastaava virkamies vastaa näiden väliaikaisten määräysten täytäntöönpanosta. 4. Nämä väliaikaiset määräykset tulevat voimaan välittömästi sen jälkeen, kun ne on julkaistu Euroopan yhteisöjen virallisessa lehdessä. 5. Näiden väliaikaisten määräysten soveltaminen lakkaa heti, kun Euroopan komission ehdotus KOM(1999) 337 lopull. Euroopan parlamentin ja neuvoston asetukseksi yksilöiden suojelusta yhteisön toimielinten ja elinten henkilötietojen käsittelyssä jä näiden tietojen vapaasta liikkuvuudesta tulee voimaan Euroopan rasismin ja muukalaisvihan seurantakeskusta sitovana. Tehty Wienissä 27 lokakuuta 2000. Johtaja Beate Winkler
Euratomin perustamissopimuksen 37 artiklan mukainen Komission lausunto, annettu 5 päivänä lokakuuta 2000, Ranskassa Basse-Normandiessa sijaitsevasta Centre de la Manchen radioaktiivisen jätteen varastointilaitoksesta peräisin olevan radioaktiivisen jätteen hävittämissuunnitelmasta



Virallinen lehti nro C 297 , 19/10/2000 s. 0007 - 0007



Euratomin perustamissopimuksen 37 artiklan mukainen Komission lausunto, annettu 5 päivänä lokakuuta 2000, Ranskassa Basse-Normandiessa sijaitsevasta Centre de la Manchen radioaktiivisen jätteen varastointilaitoksesta peräisin olevan radioaktiivisen jätteen hävittämissuunnitelmasta (2000/C 297/06) (ainoastaan ranskankielinen teksti on todistusvoimainen) Euroopan komissio sai 29. maaliskuuta 2000 Ranskan hallitukselta Euratomin perustamissopimuksen 37 artiklan mukaisesti yleisiä tietoja Centre de la Manchen jätteenvarastointilaitoksesta peräisin olevan radioaktiivisen jätteen hävittämissuunnitelmasta. Näiden tietojen, Ranskan hallituksen sittemmin toimittamien selvennysten ja asiantuntijaryhmän kanssa käytyjen keskustelujen perusteella komissio antaa seuraavan lausunnon: a) Laitoksen etäisyys lähimmän muun valtion rajaan on 20-50 km (Kanaalisaaret). Lähimmät muut jäsenvaltiot ovat Yhdistynyt kuningaskunta (etelärannikko, 100 km), Belgia (350 km) ja Luxemburg (550 km). b) Neste ja kaasumaisten jätteiden päästöt eivät tavanomaisissa toimintaolosuhteissa altista toisen jäsenvaltion väestöä terveyden kannalta merkittävästi. c) Laitoksen toiminnassa syntyvä kiinteä radioaktiivinen jäte varastoidaan Ranskassa sijaitsevaan Centre de l'Auben laitokseen. d) Jos yleisissä tiedoissa tarkastellun tyyppisen ja laajuisen onnettomuuden seurauksena ympäristöön pääsisi radioaktiivisia jätteitä ennalta-arvaamattomasti, muiden jäsenvaltioiden väestön mahdollisesti saamat säteilymäärät eivät olisi terveyden kannalta merkittäviä. Komissio katsoo, että Centre de la Manchen radioaktiivisen jätteen varastointilaitoksen toiminnasta syntyvän radioaktiivisen jätteen hävittämistä koskevan suunnitelman toteuttaminen tavanomaisen toiminnan yhteydessä tai yleisissä tiedoissa tarkastellun tyyppisessä ja laajuisessa onnettomuustilanteessa ei todennäköisesti aiheuta terveyden kannalta merkittävää veden, maaperän tai ilman radioaktiivista saastumista toisen jäsenvaltion alueella.
Neuvoston suositus, 28 päivältä syyskuuta 2000, jäsenvaltioille Europolin esittämistä rikostutkinnan aloittamista tietyissä tapauksissa koskevista pyynnöistä



Virallinen lehti nro C 289 , 12/10/2000 s. 0008 - 0008



Neuvoston suositus, 28 päivältä syyskuuta 2000, jäsenvaltioille Europolin esittämistä rikostutkinnan aloittamista tietyissä tapauksissa koskevista pyynnöistä (2000/C 289/13) EUROOPAN UNIONIN NEUVOSTO, joka ottaa huomioon Euroopan unionista tehdyn sopimuksen ja erityisesti sen 30 artiklan 2 kohdan b alakohdan, sekä katsoo seuraavaa: (1) Tampereella 15 ja 16 päivänä lokakuuta 1999 kokoontunut Eurooppa-neuvosto kehottaa päätelmiensä suosituksessa 45 neuvostoa antamaan Europolille valtuudet pyytää jäsenvaltioita tietyissä tapauksissa aloittamaan, suorittamaan tai koordinoimaan tutkimuksia oikeudellista valvontaa koskevia jäsenvaltioiden järjestelmiä kunnioittaen. (2) Asianomaisen jäsenvaltion viranomaiset päättävät itsenäisesti ja kansallisen lainsäädännön mukaisesti, kuinka Europolin esittämän pyynnön suhteen toimitaan. (3) Europol esittää pyyntönsä Europol-yleissopimuksen 4 artiklan mukaisesti, ON ANTANUT TÄMÄN SUOSITUKSEN: Jäsenvaltioiden olisi käsiteltävä Europolin esittämät pyynnöt tutkimusten aloittamisesta, suorittamisesta tai koordinoimisesta tietyissä tapauksissa ja otettava ne asianmukaisella tavalla huomioon. Europolille olisi periaatteessa ilmoitettava, mikäli pyydetty tutkimus aloitetaan, sekä kyseisen tutkimuksen tulokset. Jos jäsenvaltio päättää olla suorittamatta tutkimusta, Europolille olisi ilmoitettava päätöksestä ja periaatteessa myös sen syistä. Vastaukset tiettyjä tapauksia koskeviin Europolin tutkimuspyyntöihin sekä tiedot Europolille tutkimusten tuloksista olisi toimitettava jäsenvaltioiden toimivaltaisten viranomaisten välityksellä Europol-yleissopimuksen määräysten ja asiaa koskevan kansallisen lainsäädännön mukaisesti. Tehty Brysselissä 28 päivänä syyskuuta 2000. Neuvoston puolesta Puheenjohtaja D. Vaillant
Komission tiedonanto neuvoston direktiivin 89/106/ETY täytäntöönpanoksi (ETA:n kannalta merkityksellinen teksti)



Virallinen lehti nro C 020 , 23/01/2001 s. 0005 - 0005



Komission tiedonanto neuvoston direktiivin 89/106/ETY täytäntöönpanoksi (2001/C 20/04) (ETA:n kannalta merkityksellinen teksti) CEN : rue de Stassart/De Stassartstraat 36 , B - 1050 Bruxelles/Brussel , p. (32-2) 550 08 11 , f. (32-2) 550 08 19 ( www.cenorm.be ); Cenelec : rue de Stassart/De Stassartstraat 35 , B - 1050 Brussel , p. (32-2) 519 68 71 , f. (32-2) 519 69 19 ( www.cenelec.be ); ETSI : BP 152 , F - 06561 Valbonne Cedex , p. (33) 492 94 42 12 , f. (33) 493 65 47 16 ( www.etsi.org ). Rinnakkaisuusjakson päättymispäivä on sama kuin ristiriidassa olevien kansallisten teknisten eritelmien lakkauttamispäivä, jonka jälkeen vaatimustenmukaisuuden olettamuksen on perustuttava yhdenmukaistettuihin eurooppalaisiin eritelmiin (yhdenmukaistettuihin standardeihin tai eurooppalaisiin teknisiin sopimuksiin). Direktiivin soveltamisalaan kuuluvien yhdenmukaistettujen standardien nimet ja numerot Eurooppalainen standardisointielin Numero Standardin nimi Standardin täytäntöönpanopäivä direktiivin 89/106/ETY 4 artiklan 2 kohdan a alakohdan mukaisena yhdenmukaistettuna eurooppalaisena standardina Rinnakkaisuusjakson päättymispäivä CEN EN 197-1:2000 Sementti - Osa 1: Tavallisten sementtien koostumus, vaatimukset ja kelpoisuuskriteerit 1. huhtikuuta 2001 1. huhtikuuta 2002